Mizoram

Ing Mizoram  metung ya kareng Seven Sister States (Pitung Mikakapatad a Estadu) ning pangulu-aslagang India. Makalele ya kareng estadu ning Tripura, Assam, ampong Manipur king India, king bangsa ning Bangladesh, ampo king estadung Chin king bangsang Burma. Kadua ya king India king dake da reng biasang mamasa (literacy rate) ing Mizoram, a 88.49%. 

Ing Mizoram ing maki miayaliwang labuad a matalimunduk king aslagang India. Mangatarik la reng talimunduk (karaniwan a tas, 1000 metru), at makakawani lang ilug a mamagus a pa-pangulu o pa-mauli, ania maki mangalalam a      king pilatan da reng kabundukan. Ing pekamatas a bunduk ya pin ing Phawngpui (Irong Bunduk o Blue Mountain), a maki tas a 2210 metru), Uli ning kabilian na king malisangan a lugal ampong matas a lugal, banayad ya clima king mabilug a banua. Mitmu yang tanaman ampong animal,at maki miyayaliwang dutung ampong tanaman a malabung king lugal. Ing buri nang sabian ning lagiu na, labuad da reng memalen ning kabundukan.

Masanting ya clima ing Mizoram, e makaing mapali neng kaleldo, at e makaing marimla neng karimlan. Ing temperatura, manibat 11 °C neng 21 °C neng karimlan,at 20 °C to 29 °C neng kaleldo. Daralan ya king uran a monsoon ing mabilug a labuad. Mauran manibat Mayu anggang Setiembri, at 254 cm ing average a uran king pababua. Keraklan, e mauran neng panaun ning karimlan.

Ing tungku (capitoliu o cabecera) ning Mizoram ya pin ing Aizawl.

Dalerayan 

 "The Lost Tribes of Israel", Tudor Parfitt, Phoenix, 2002. ISBN 1-84212-665-2
 Mizoram Government Website Detailed information on Mizoram
 Mizoram Government Portal Mizoram Govt Portal

Suglung palual 
 An Introduction to the ZO People of Bangladesh, Burma and India. 
 Infobase of the indigenous Hmar people in NE India
 Directorate of Information & Public Relations, Govt. of Mizoram
 

North East India
States and territories of India
Mizoram